
ԱՄՓՈՓԱԹԵՐԹ
«ՀԱՐԿԱՅԻՆ ՄԱՐՄՆՈՒՄ ՀԱՇՎԱՌՎԱԾ՝ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՄՇՏԱԿԱՆ ՀԱՍՏԱՏՈՒԹՅՈՒՆ ՉՈՒՆԵՑՈՂ ՈՉ ՌԵԶԻԴԵՆՏ ԿԱԶՄԱԿԵՐՊՈՒԹՅԱՆ ԿԱՄ ԱՆՀԱՏ ՁԵՌՆԱՐԿԱՏԻՐՈՋ ՀԱՇՎԱՌՈՒՄԻՑ ՀԱՆԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՆԵՐԿԱՅԱՑՎԱԾ ԱՌԱՋԱՐԿՈՒԹՅՈՒՆՆԵՐԻ

	1. ՀՀ ֆինանսների նախարարություն
	28.09.2026թ.

	
	N01/2-3/24460-2026

	Ս.թ. սեպտեմբերի 9-ի Ձեր թիվ 01/3-1/54109-2026 գրությամբ ներկայացված՝ «Հարկային մարմնում հաշվառված՝ Հայաստանի Հանրապետությունում մշտական հաստատություն չունեցող ոչ ռեզիդենտ կազմակերպության կամ անհատ ձեռնարկատիրոջ հաշվառումից հանելու կարգը սահմանելու մասին» ՀՀ կառավարության որոշման նախագծի վերաբերյալ հայտնում ենք, որ դիտողություններ և առաջարկություններ չկան:
	Ընդունվել է ի գիտություն:

	2. ՀՀ էկոնոմիկայի նախարարություն
	17.09.2026թ․

	
	N01/24081-2026

	Ի պատասխան Ձեր 2026 թվականի սեպտեմբերի 9-ի թիվ 01/3-1/54109-2026 գրության՝ քննության առնելով «Հարկային մարմնում հաշվառված՝ Հայաստանի Հանրապետությունում մշտական հաստատություն չունեցող ոչ ռեզիդենտ կազմակերպության կամ անհատ ձեռնարկատիրոջ հաշվառումից հանելու կարգը սահմանելու մասին» Կառավարության որոշման նախագիծը, որը վերաբերում է Հայաստանի Հանրապետության հարկային օրենսգրքի 303-րդ հոդվածի 3-րդ մասի կիրարկման ապահովմանը, հայտնում ենք, որ վերջինիս վերաբերյալ Էկոնոմիկայի նախարարության իրավասության շրջանակում առարկություններ և առաջարկություններ առկա չեն:
	Ընդունվել է ի գիտություն:

	2. ՀՀ արդարադատության նախարարություն
	12.10.2026թ․

	
	N/27.2.3/53712-2026

	[bookmark: _Hlk217576222]«Հարկային մարմնում հաշվառված՝ Հայաստանի Հանրապետությունում մշտական հաստատություն չունեցող ոչ ռեզիդենտ կազմակերպության կամ անհատ ձեռնարկատիրոջ հաշվառումից հանելու կարգը սահմանելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
1․ Նախագծի 2-րդ կետի համաձայն՝ «Սույն որոշումն ուժի մեջ է մտնում սույն որոշմամբ սահմանված կարգավորումների կիրարկումն ապահովող համապատասխան ծրագրային ապահովման աշխատանքներն ավարտելու օրվան հաջորդող տասներորդ օրը։»։
Այս առումով հարկ է նկատի ունենալ, որ Նախագիծը ուժի մեջ մտնելու վերաբերյալ դրույթը իրավական որոշակիության և կանխատեսելիության տեսանկյունից խնդրահարույց է, քանի որ և՝ Նախագծով և՝ դրան կից ներկայացված հիմնավորմամբ պարզաբանված չեն, թե ինչ՞ ժամկետներում են ավարտվելու կարգավորմամբ նախատեսված համապատասխան ծրագրային ապահովման աշխատանքները, ուստի հիշյալ դրույթը առաջարկում ենք վերանայել։
	Ընդունվել է ի գիտություն
Որոշման նախագծի ուժի մեջ մտնելու ժամկետը որոշմամբ սահմանված կարգավորումների կիրարկումն ապահովող ծրագրային աշխատանքներն ավատելու հետ կապելու հանգամանքը պայմանավորված է այդ գործընթացի ապահովման համար համապատասխան ծրագրային աշխատանքների իրականացման համար անհրաժեշտ ժամանակահատվածով, մոտավորապես՝ 3-6 ամիս, ինչպես նաև պետական գնման մրցութային գործընթացի կազմակերպման և անցկացման, ինչպես նաև մասնակցի ընտրության համար պահանջվող ժամանակահատվածով: 
Միաժամանակ, այն սահմանվել է հաշվի առնելով նաև «Նորմատիվ իրավական ակտերի մասին» օրենքի 31-րդ հոդվածով սահմանված կարգավորումները: Մասնավորապես, հաշվի է առնվել նույն հոդվածի 10-րդ մասի պահանջը, որի համաձայն՝ «Եթե ժամկետի հաշվարկը պայմանավորված է պետական կամ տեղական ինքնակառավարման մարմինների գործունեությամբ պայմանավորված իրադարձության վրա հասնելու փաստով, ապա այդ մարմինը պարտավոր է իրադարձության վրա հասնելու մասին տեղեկատվությունը հրապարակել իր պաշտոնական ինտերնետային կայքէջում»: Ծրագրային ապահովման աշխատանքներն ավարտելու մասին տեղեկատվությունը Պետական եկամուտների կոմիտեի կայքում հրապարակելուց բացի համապատասխան տեղեկատվությունը կներկայացնի նաև «Պաշտոնական տեղեկագիր» ՓԲԸ՝  Հայաստանի իրավական տեղեկատվական համակարգում ուժի մեջ մտնելու ժամկետի մասով համապատասխան տեղեկատվության արտացոլման համար:

	2. Նախագծի 1-ին կետով հաստատվող հավելվածի (այսուհետ՝ Հավելված) 3-րդ կետի համաձայն՝ «Ոչ ռեզիդենտ կազմակերպությունը կամ ԵՏՄ անդամ այլ պետության կազմակերպությունը (անհատ ձեռնարկատերը) էլեկտրոնային ԱԱՀ համակարգում ներկայացվող դիմումին կարող է կցել անհրաժեշտ փաստաթղթեր։»։
Վերոնշյալի կապակցությամբ հայտնում ենք, որ Նախագծում սահմանված չէ հստակ պահանջ որոշակի փաստաթղթերի/լրացուցիչ տեղեկատվության ներկայացնելու վերաբերյալ, հետևաբար սույն կարգավորումը կարող է կրել ինքնանպատակ բնույթ (պարզ չէ դիմումին որոշակի փաստաթղթերի կցման հնարավորության նախատեսումը), ուստի առաջարկում ենք սույն կարգավորումը վերանայել կամ ներկայացնել լրացուցիչ պարզաբանումներ:
	Ընդունվել է ի գիտություն
Հաշվի առնելով, որ նախագծով կարգավորվող հաշվառումից հանելու գործընթացը վերաբերում է ՀՀ հարկային օրենսգրքի 288-րդ հոդվածի 9.1-ին մասին համապատասխան՝ ՀՀ-ում մշտական հաստատություն չունեցող ոչ ռեզիդենտ կազմակերպության և oրենսգրքի 288-րդ հոդվածի 9.2-րդ մասին համապատասխան էլեկտրոնային հարթակը շահագործող՝ ՀՀ-ում մշտական հաստատություն չունեցող ԵՏՄ անդամ այլ պետության կազմակերպության կամ անհատ ձեռնարկատիրոջ հարկային հաշվառումից հանելու գործընթացին, և այդ գործընթացի ապահովման համար հնարավոր չէ ՀՀ-ում մշտական հաստատություն չունեցող ոչ ռեզիդենտների մասով սահմանել անհրաժեշտ փաստաթղթերի ներկայացման պարտադիր պահանջ, ուստի նպատակահարմար է համարվել նախագծով նախատեսել, որ ՀՀ-ում մշտական հաստատություն չունեցող ոչ ռեզիդենտը հարկային մարմնում հաշվառումից հանելու հետ կապված կարող է դիմումին կցել անհրաժեշտ փաստաթուղթ կամ փաստաթղթեր:

	3. Հավելվածի 7-րդ կետի համաձայն՝ Հարկային մարմինը էլեկտրոնային փոստի միջոցով ոչ ռեզիդենտ կազմակերպությանը կամ ԵՏՄ անդամ այլ պետության կազմակերպությանը (անհատ ձեռնարկատիրոջը) ծանուցում է հաշվառումից հանելու մասին:
Այս կապակցությամբ հարկ է նկատել, որ վերոնշյալ դրույթով նախատեսված չեն նշված մարմիններին ծանուցում ներկայացնելու ժամկետները, ուստի առաջարկում ենք Նախագծով սահմանել հաշվառումից հանելուց հետո հիշյալ կազմակերպություններին ծանուցում ներկայացնելու ժամկետների վերաբերյալ կարգավորումներ։
	Ընդունվել է
Նախագծում կատարվել է համապատասխան փոփոխություն:

	4. Հավելվածի 6-րդ կետի համաձայն՝ «դիմումը մերժվելու դեպքում ԱԱՀ-ի գծով բոլոր հարկային պարտավորությունները կատարելուց հետո ոչ ռեզիդենտ կազմակերպության կամ ԵՏՄ անդամ այլ պետության կազմակերպության (անհատ ձեռնարկատիրոջ) կողմից ներկայացվում է նոր դիմում։»։
Նշված դրույթում պարզաբանման կարիք ունի կազմակերպությունների կողմից «նոր դիմում» ներկայացնելու ընթացակարգը, մասնավորապես՝ առաջարկում ենք Նախագծով սահմանել, որ Կազմակերպությունների կողմից նոր դիմումները ներկայացվում է ընդհանուր հիմունքներով (Կարգի 3-րդ կետի համաձայն)։
Միևնույն ժամանակ նույն կետում «(անհատ ձեռնարկատիրոջը)» բառերից հետո օգտագործվող «ծանուցելով» բառը անհրաժեշտ է հանել՝ նախադասության ճիշտ շարահյուսությունը ապահովելու նպատակով, իսկ հիշյալ կետով նախատեսված կարգավորումները առաջարկում ենք սահմանել ենթակետերի տեսքով՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի պահանջները։
	Ընդունվել է
Նախագծում կատարվել է համապատասխան փոփոխություն:



